[{"text_idx": "#000000", "text": "Transformig\u0302o de la fabriko de la mondo"}, {"text_idx": "#000002", "text": "La c\u0302ina urbo Dongguan, c\u0302iam nomata \"la fabriko de la mondo\", antau\u0306e estis tre prospera en la prilabora industrio. Oni diris, ke se okazus trafiks\u0302topig\u0302o en Dongguan, mankus al la tuta mondo varoj. Malmultekosta laborforto kaj politika avantag\u0302o helpis grandan prosperon de la komerco de prilaboraj\u0302oj, ekzemple tiuj de elektronikaj ekipaj\u0302oj, ludiloj, ledaj\u0302oj kaj vestoj. Siatempe la \"produktaj\u0302o de Dongguan\" reprezentis malalt-klasan industrion kun malalta teknikeco."}, {"text_idx": "#000003", "text": "En 2008 la subite okazinta ekonomia krizo finis la oran tempon de la prilabora industrio en Dongguan kaj nur en la unua jaro fermig\u0302is 857 kompanioj. S\u0302ajne la prospero venis al la fino. La malfaciloj alfrontataj de Dongguan, kiel miniaturo de tiu c\u0302i industrio en la tuta C\u0302inio, inkluzivis malmultig\u0302on de mendoj kaj grandan kreskon de la kosto de laborfoto. Tiu c\u0302i \"fabriko de la mondo\" ne plu havis sian avantag\u0302on, tiel ke la tradicia prilabora industrio nepre bezonis transformadon."}, {"text_idx": "#000004", "text": "En la jaro 1992 la Optiko-elektronika Kompanio Gaowei sin instalis en Dongguan. La iama kompanio pri prilaborado de ludiloj sukcese transformig\u0302is al tiu pri prilaborado de elektronikaj\u0302oj kaj duonkonduktaj\u0302oj. En la 31-a de marto pasintjare, g\u0302i estis enlistigita en la borso de Hongkongo. Nun, g\u0302i estas la c\u0302efa liveranto de fotila parto sur porteblaj telefonoj kaj komputiloj kaj havas la plej avangardan teknikon pri optikaj lensoj. G\u0302i okupas la lokon de la sesa plej granda provizanto de fotilaj partoj en la mondo."}, {"text_idx": "#000007", "text": "Alia ekzemplo troveblas en la gubernio Dalang, kie oni produktas je 30% de la sveteroj en la mondo. Antau\u0306 jaroj, permane funkciigataj mas\u0302inoj estis s\u0302ang\u0302itaj al duon-au\u0306tomataj, kiuj en la lastaj jaroj estis anstatau\u0306igitaj de komputile funkciigataj. C\u0302iu laboranto povas regi 7 au\u0306 8 komputilojn, kaj c\u0302iu komputilo povas funkciigi preskau\u0306 dek mas\u0302inojn. La anstatau\u0306igo de la homforto per mas\u0302inoj multe plibonigis la situacion de malsufic\u0302o kaj alta kosto de laborantoj. Vasta aplikado de au\u0306tomataj mas\u0302inoj s\u0302ang\u0302is la industrian sistemon, kiu estas profunde influata de industria servo kaj Interreto. C\u0302iuj eroj de la produkta c\u0302eno kiel desegnado, produktado, vendado kaj servado spertas reformon."}, {"text_idx": "#000008", "text": "La dongguan-a registaro ankau\u0306 kurag\u0302igas investadon de lokaj entreprenoj eksterlande. Ekzemple, la s\u0302u-kompanio Huajian starigis sian laborejon en Etiopio, kaj farig\u0302is la plej granda eksporta entrepreno en tiu lando. Restas en Dongguan gravaj sekcioj inkluzive de tiuj pri ac\u0302etado, esplorado kaj desegnado, kaj samtempe ili translokigas al Etiopio 6 produktajn liniojn kaj la fabrikon de s\u0302u-materialoj. Tie 3 500 lokaj junuloj laboras en la produktaj linioj."}, {"text_idx": "#000009", "text": "Kompreneble grandan s\u0302ang\u0302on de la prilabora industrio en Dongguan kau\u0306zas ankau\u0306 entreprenoj mem, kiuj faras esploradon en evoluigo de nova tekniko, g\u0302in aplikas kaj provas asimili, kunlaboras unu kun la alia en la industria zono kaj antau\u0306enigas kunlaboron kun la registaro en strategio kaj sistemo. C\u0302io c\u0302i tio alportas grandan s\u0302ang\u0302on al la prilabora industrio en Dongguan. Estas atentinde, c\u0302u la urbo povos liveri novajn inspiron kaj sperton al la transformo de la produkta industrio en la tuta lando."}]